armvectores/hy_wikipedia_2023 huggingface dataset:
Սալամանկայի Նոր տաճար

Սալամանկայի Նոր տաճարը (իսպ.՝ Catedral Nueva de Salamanca) Իսպանիայի Սալամանկա քաղաքի երկու տաճարներից մեկն է։ Կառուցվել է 16-18-րդ դարերում՝ երկու ոճով գոթական և բարոկկո։ Շենքի շինարարությունը սկսվել է 1513 թվականին և ավարտվել է 1733 թվականին։ Տաճարի կառուցման պատվիրատուն Արագոնի թագավոր Ֆերդինանդ II-ն է։ 1887 թվականին տաճարը ստացել է ազգային հուշարձանի կարգավիճակ։


== Ճարտարապետական ոճ ==
Տաճարի շինարարությունն սկսվել է այն ժամանակ, երբ նվազում էր գոթական ոճի դերը, և այն միաձուլվում էր նոր՝ Վերածննդի ոճի հետ։ Այնուամենայնիվ, այս տաճարը պահպանել է իր գոթական ոճը, քանի որ իշխանությունները ցանկանում էին, որ նոր տաճարը ունենա ընդհանրություններ հին տաճարի հետ։ Այսպիսով, նոր տաճարի կառուցումը 17-18-րդ դարերում շարունակվել են գոթական ոճով։ Այդուամենայնիվ, 18-րդ դարի ընթացքում ավելացվել են երկու տարրեր, որոնք շքեղ ձևով կոտրել են շենքի ցայտուն տեսքը՝ բարոկկո գմբեթը տրանսեպտի վրա և զանգակատան վերջին հարկերը (92 մ)։ Նոր տաճարը կառուցվել է առանց հին տաճարի ոչնչացման, ինչպես սովորաբար տեղի է ունեցել, այլև նոր տաճարի պատը, հենվում է հին տաճարի հյուսիսային պատի վրա։ Այդ պատճառով հին տաճարը պետք է ամրացվեր, իսկ զանգակատունը կառուցվեր հին շենքում։ 1538 թվականին եկեղեցու գլխավոր ճարտարապետներից երկուսը եղել են Խուան Խիլ դե Օնտանյոնը և նրա որդին՝ Ռոդրիգո Խիլ դե Օնտանյոնը։
Տաճարի հիմնական մուտքը կազմված է երեք հարուստ զարդարված կամարներից, որոնցից յուրաքանչյուրը ուղղուրդում է դեպի եկեղեցու երեք նավերը։


== Վերականգնումը Լիսաբոնյան երկրաշարժից հետո ==
Լիսաբոնի երկրաշարժի ավերիչ հետևանքներից տաճարի վրա առաջացել էին ճեղքեր և կոտրվել էին պատուհանները․ հետևանքները տեսանելի են նաև այսօր։
Վերանորոգումը անհրաժեշտ էր գմբեթի և աշտարակի պատվանդանի համար, որոնք ամրացվել են բրգաձև սյան առանցք կազմող սպիտակ քարի շարքերով, ինչն աղավաղում էր աշտարակի հիմնական տեսքը (այս աշտարակն արտաքնապես կրկնում էր Սեգովիայի տաճարի աշտարակը)։ Այդ աղետի հիշատակը նշվում է հոկտեմբերի 31-ին «Մարիքուելո» ծեսի ժամանակ, երբ ամեն տարի բնակիչները բարձրանում են գմբեթ և նվագում են ֆլեյտա և թմբուկներ։


== Պատկերներ ==

		
		
		


== Ծանոթագրություններ ==


== Արտաքին հղումներ ==
Cathedrals of Salamanca website (Իսպաներեն)
(Իսպաներեն) Catedrals de Salamanca : Catedral Nueva Archived 2015-02-04 at the Wayback Machine.
(Իսպաներեն) Salamanca : La Catedral Nueva y la Catedral Vieja de Salamanca
Կորսիկացիներ

Կորսիկացիներ (ինքնանվանում՝ Corsi), ժողովուրդ, Կորսիկա կղզու բնակիչները (300 հազար, 2011)։ Խոսում են ֆրանսերենով, ինչպես նաև կորսիկերենով։ Դպրոցի և վարչական լեզուն ֆրանսերենն է։
Հավատացյալ Կորսիկացիները կաթոլիկներ են։
Զբաղվում են անասնապահությամբ, հողագործությամբ, ձկնորսությամբ և արհեստագործությամբ։ Կորսիկացիների նյութական մշակույթը և ազգային ավանդույթները մոտ են իտալականին, հատկապես սարդինականին։ Մինչև 20-րդ դարի սկիզբը կորսիկացիների մեջ պահպանվում էին տոհմային հարաբերությունների որոշ վերապրուկներ։
Ջազի միջազգային օր

Ջազի միջազգային օր,  ամենամյա միջոցառում, որը կազմակերպվում է ՅՈՒՆԵՍԿՕ–ի կողմից։ Ըստ միջոցառումը հիմնադրողների՝ տոնի նպատակը «ջազի դերի մասին միջազգային հանրության իրազեկման մակարդակի բարձրացումն է՝ որպես հանրության  միջև խաղաղությանը, համերաշխությանը և երկխոսությանը նպաստող ուժ»։ Ջազի միջազգային օրը նշվում է ապրիլի 30–ին, 2012 թվականից ի վեր։
Տոնի մասին հայտարարվել է  ՅՈՒՆԵՍԿՕ-ի գլխավոր կոնֆերանսին ժամանակ՝ 2012 թվականի նոյեմբերին։ ՅՈՒՆԵՍԿՕ-ի գլխավոր տնօրեն Իրինա Բոկովան և ՅՈՒՆԵՍԿՕ-ի բարի կամքի  դեսպան Հերբերթ Հենքոքը  բացեցին Փարիզում  առաջին միջազգային ջազի օրը։
2017 թվականի հոկտեմբերին, ՅՈՒՆԵՍԿՕ–ն  պաշտոնապես հայտարարեց, որ Սանկտ Պետերբուրգը (Ռուսաստան) և Սիդնեյը (Ավստրալիա) կնշանակվեն ընդունող քաղաքներ համապատասխանաբար  2018 և 2019 թվականներին։ Ջազի միջազգային օրը Սանկտ Պետերբուրգում նշվել է  ապրիլի 28-ից մինչև ապրիլի 30-ը և իր մեջ ներառել է  ուսուցողական ծրագրեր և  համերգ  Մարիինյան թատրոնի երկրորդ բեմում՝ հանրահայտ երաժիշտների մասնակցությամբ։


== Ծանոթագրություններ ==

Российская газета: Как в Москве и Париже отметят Международный день джаза
Международный день джаза (30 апреля)
RIA.ru: Международный день джаза
Международный день джаза
Послание Генерального директора ЮНЕСКО Г-жи Ирины Боковой по случаю Международного дня джаза
Генеральный директор ЮНЕСКО Ирина Бокова и Посол Доброй воли ЮНЕСКО Херби Хэнкок объявили о проведении 4-го ежегодного празднования Международного дня джаза
Saint Petersburg and Sydney selected as International Jazz Day Global Host Cities(անգլ.)
Education program Archived 2018-10-01 at the Wayback Machine.(անգլ.)


== Արտաքին հղումներ ==
30 April, International Jazz Day (UNESCO)
International Jazz Day
OGAE երգի մրցույթ

ՕԳԱԵ երգի մրցույթը (անգլ.՝ OGAE Song Contest), աուդիո իրադարձություն է, որը կազմակերպում է OGAE-ն.


== Կանոններ ==
Բոլոր մասնակից OGAE ակումբները ուղարկում են մի երգ այս մրցույթի համար. Երգը պետք է լինի նոր (ոչ ավելի, քան մեկ տարի նրա թողարկումից հետո) և պետք է երգվի երկրի ազգային լեզվով. Երգի ընտրությունը մրցույթի համար OGAE կազմակերպությունները կարող են կատարվել նաև նախընտրական փուլի միջոցով.
Վերջում ընթանում է քվեարկություն երգերի համար, այնուհետև ամեն կազմակերպության բոլոր ձայները ամփոփվում են, և հայտարարվում են Եվրատեսիլ երգի մրցույթի ոճի մեջ (1-7, 8, 10 և 12 միավորներ).
Վերջում ամփոփվում են յուրաքանչյուր մասնակցող ՕԳԱԵ կազմակերպության ձայները և դրանով բացահայտում է OGAE երգի մրցույթի հաղթողը։


== Հաղթողներ ==


== Հայաստանը OGAE երգի մրցույթում ==
     Հաղթող
     2-րդ տեղ
     3-րդ տեղ
     Վերջին տեղ
     Չի մասնակցել կամ որակազրկվել է


== Հղումներ ==
OGAE երգի մրցույթի պաշտոնական կայք Archived 2020-08-04 at the Wayback Machine.
Եվրատեսիլի պաշտոնական կայք
OGAE ՀայաստանArchived 2013-06-05 at the Wayback Machine.


== Ծանոթագրություններ ==
Յաղսիան

Յաղսիան, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սովորություն

Սովորություն, վարքի կայուն միջոց, որի իրականացումը որոշակի իրավիճակում անհատի համար դառնում է պահանջմունք, որն էլ «արթնացնում է որոշակի գործողության, արարքի իրականացում»։ Սովորության ձևավորման ընթացքում բազմաթիվ անգամ իրականացվում է այս կամ այն գործողությունը, չափազանց մեծ նշանակություն ունեն այդ գործողության իրականացման ընթացքում առաջացած հաճելի էմոցիոնալ զգացողությունները, քանի որ այն «յուրացված է..., որը դարձել է ինքնաբերական և իրականացվում է առանց որևիցե ջանք գործադրելու»։


== Սովորության ձևավորման մեխանիզմ. տեսակետներ ==
Հոգեբանական կողմ.
Սովորությունը ձևավորվում է միևնույն գործողությունը բազմիցս կատարելու այն փուլում, երբ դրա իրականացման ժամանակ արդեն չի առաջանում կամքի կամ ճանաչողական բնույթի որևիցե դժվարություն։ Այստեղ խոսվում է կախվածության մասին, դեռևս շարունակվող գրգռիչների հանդեպ արձագանքելու սրության նվազեցումը կամ դադարեցումը, որն առաջացնում է դրական էմոցիոնալ վիճակ սովորությունն իրականացնելու ժամանակ կամ, հակառակը, ի հայտ են գալիս բացասական ապրումներ այն իրականացնելուն խանգարող հանգամանքներում։
Մեկ անգամ հաստատվելով՝ սովորությունը հաճախ շարունակում է մնալ նաև պատճառական գործոնների վերացումից հետո, որոնք հանգեցնում են տվյալ սովորության զարգացմանը։ Վարքագծային հոգեբուժությունը հիմնված է այն համոզմունքի վրա, որ որոշ սովորույթներ կարող են փոխարինվել մեկը մյուսով։
Ֆիզիոլոգիական կողմ․
Սովորությունը ուղեղի կառուցվածքում կայուն նյարդային կապերի ձևավորումն է, որը տարբերվում է գործելու բարձր պատրաստակամությամբ։ Նման նյարդային կապերի համակարգը հիմք է հանդիսանում վարվելակերպի քիչ թե շատ բարդ ձևերի համար, որոնք Ի․ Պ․ Պավլովը անվանել է դինամիկական կարծրատիպեր։ Գործողության բնականոն ընթացքն ապահովող նյարդային կառուցվածքների ամբողջականության կազմի մեջ, որպես կանոն, մտնում է նաև հուզական արձագանքի մեխանիզմները, որոնք արդեն սովորության ձևավորման հոգեբանական կողմն է։


== Տես նաև ==
Հմտություն
Ընդունակություններ


== Ծանոթագրություններ ==


== Գրականություն ==
Анучин Д. Н. (1890–1907)։ «Привычки»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Ч. Цитренбаум, М. Кинг, У. Коэн. «Гипнотерапия вредных привычек». — М: изд-во: «Класс», 2001. ISBN 5-86375-096-0
Колесов Д. В. «Предупреждение вредных привычек у школьников». М: 2001—144 с. ISBN 5-204-00194-8
Запорожченко В. Г. «Образ жизни и вредные привычки» Archived 2012-04-08 at the Wayback Machine.. М: изд-во «Медицина» — 1984.
Լոմովիեխո

Լոմովիեխո (իսպ.՝ Lomoviejo) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 27,68 կմ2։ Բնակչությունը՝ 211 մարդ (2010 թվականի տվյալներով)։ Պրովինցիայի վարչական կենտրոնից գտնվում է 72 կմ հեռավորության վրա։
Թագավորի գյովնդ

Թագավորի գյովնդը (նաև՝ «Թագվորաց գյովնդ», «Թագվորի գյովնդ») հայ ավանդական պարանմուշ է։ Այն հիմնականում պարել են հարսանիքների ժամանակ. թագավոր բառն այստեղ պետք է հասկանալ որպես փեսա։ Բռնվածքը ճկույթներով է, ժամանակին պարել են ձեռքերին աշտանակներ բռնած։


== Պարաքայլերը ==
Ձեռքերը պահվում են կրծքավանդակի բարձրությամբ։ Յուրաքանչյուր քայլի ժամանակ կատարվում է երկուական մանր զսպանակ։
Մեկ պարային պարբերության քայլերն են.

Աջ ոտքը պոկվում է գետնից և կլորավուն շարժումով տարվում աջ
Միացնում ենք վերջինիս ձախ ոտքը
Աջ ոտքը տարվում է աջ
Ձախ ոտքը պոկվում է գետնից և կլորավուն շարժումով դրվում գետնին
Կատարվում է 3-րդ քայլը
Կատարվում է 2-րդ քայլըՁախից աջ շարժվելու ընթացքում շարժվում են նաև ձեռքերը։


== Արտաքին հղումներ ==
Թագավորի գյովնդ պարը «ՄԵՐ ՊԱՐԵՐԸ ԵՎ ՄԵՆՔ» ամենամսյա միջոցառման ժամանակ
Գեորգի Դեբեց

Գեորգի Ֆրանցևիչ Դեբեց (ռուս.՝ Георгий Францевич Дебец, նոյեմբերի 24 (դեկտեմբերի 7), 1905, Տոմսկ, Ռուսական կայսրություն - հունվարի 19, 1969(1969-01-19), Մոսկվա, ԽՍՀՄ), խորհրդային մարդաբան։ Կենսաբանական գիտությունների դոկտոր (1941), պրոֆեսոր (1944)։
Աշխատությունները վերաբերում են ռասայագիտությանը, էթնիկական ազգագրությանը, հնէամարդաբանությանը, մարդածագմանը (անթրոպոգենեզ), ԽՍՀՄ և Աֆղանստանի մարդաբանությանը։ Հայտնի է Գեորգիի «ԽՍՀՄ պալեոանթրոպոլոգիա» (1948) աշխատությունը։


== Ծանոթագրություններ ==
10 քայլ դեպի հաջողություն

10 քայլ դեպի հաջողություն (անգլ.՝ 10 Items or Less), ռեժիսոր և սցենարիստ Բրեդ Սիլբերլինգի ամերիկյան կատակերգրական դրամա։ Գլխավոր դերերում՝ Մորգան Ֆրիման և Պաս Վեգա։
ClickStar ընկերությունը, հիմնադրված Մորգան Ֆրիմանի և Լորի Մակ-Կրիրիի կողմից, դարձրեց ֆիլմը հասանելի թվային տարբերակով, 2006 թվականի դեկտեմբերի 15-ին՝ կինոթատրոններում ցուցադրելուց հետո։


== Սյուժե ==
Հանգամանքների բերումով երկու անծանոթներ՝  դերասանը (Ֆրիման), ով պատրաստվում էր առաջիկա դերակատարությանը և գանձապահը (Վեգա), շրջում են Լոս Անջելեսով և խոսում կյանքի և շատ կարևոր բաների մասին։


== Դերերում ==
Մորգան Ֆրիման - Դերասան
Պաս Վեգա - Սկարլետտ
Կումար Փալլանա - Լի
Ջոնա Հիլ - Դերասանի ընկերը
Էնն Դուդեկ - Լորեյն
Բոբբի Կանավալե - Բոբբի
Ջիմ Փարսոնս - Շինանարարական ընկերության գրանցիչ
Դենի Դե Վիտո - Մեծ Դի
Ռեա Պերլման - Մեծ Դիի կինը


== Երաժշտություն ==
«Rose»
«Latin Thugs»
«Las Isabeles»
«Cancion Villista»
«Colorin Colorao»
«Las Perlitas»
«Con Tu Amor Y Pasion»
«I’ve Got The World On A String»
«La Receta»
«It’s Me Jody»
«En Este Varrio»
«Al Pasar la Barca»
«Duncan»
«Let The Horn Blow»


== Տոմսարկղ ==
Ֆիլմը ցուցադրվել է ընդամենը տասնհինգ թատրոնում և առաջին հանգստյան օրերին վաստակել է $ 35.929 դոլար : Տոմսարկղերի ընդհանուր եկամուտները կազմել են $ 83 291 դոլար։ Ֆիլմը հավաքել է  $ 1,315,931 դոլար, իսկ միջազգային տոմսարկղերում  $ 486.895 դոլար։


== Քննադատություն ==
Ֆիլմի քննադատական ​​արձագանքը խառն էր։ Ընդհանուր գովասանքի արժանացան երկու գլխավոր հերոսների աշխատանքը։ Ֆիլմն ուներ հաստատման վարկանիշ ՝ 63%, հիմնված Rotten Tomatoes կողմից կազմված 59 ակնարկների վրա։
«10 քայլ դեպի հաջողություն» 2006 թվականի ամերիկյան կատակերգական դրամայի կինոնկարը, որը Chicago Reader-ից Ջոնաթան Ռոզենբաումի խոսքերի համաձայն  «Ընկերական ցուցադրում է այն մասին, թե ինչպես կարող են լավ ֆիլմ ստեղծել պարզապես ոչնչից երկու խարիզմատիկ դերասաններ և ռեժիսորը»։
The Washington Post-ից Դեսոն Թոմսոնը կարծում է, որ ֆիլմը «բնական, բայց ձախողված փորձ է՝ անկախ ֆիլմերի ոճի հաճելի հանդիպման մասին»։


== Ծանոթագրություններ ==
Դար Ալաղես

Դար Ալաղես, վեց գագաթանի հրաբխային զանգված, գտնվում է Հայաստանի Վայոց ձորի մարզում։ Տարածքի լանջերը գտնվում են ծովի մակարդակից 1500 մետր բարձրության վրա, ամենաբարձրը Սմբատասարի (2700 մետր) և Վայոց սարի (2500 մետր) գագաթներն են։ Զանգվածը կազմված է անդեզիտային տեսակներից։ Վերջին ժայթքումը տեղի է ունեցել մեր թվարկությունից առաջ 2000 թվականին (± 1000)։
Հրաբխից դեպի արևմուտք է գտնվում Հերհերի ջրամբարը։


== Տես նաև ==
Հայաստանի հրաբուխների ցանկ


== Ծանոթագրություններ ==
Սերգեևո (գյուղ, Վաչսկի շրջան)

Անվան այլ կիրառումների համար տե՛ս՝ ՍերգեևոՍերգեևո (ռուս.՝ Сергеево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզերյանի (գյուղ, Լուցկի շրջան)

Անվան այլ կիրառումների համար տե՛ս՝ ՕզերյանիՕզերյանի (ուկրաիներեն՝ Озеряни), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Օզերյանի գյուղում բնակվում էր 286 մարդ։ Բնակավայրը զբաղեցնում է 1,01 կմ² տարածք։ Բնակչության խտությունը կազմում էր 283,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլովենիայի Օլիմպիական կոմիտե

Սլովենիայի Օլիմպիական կոմիտե (սլով.՝ Olimpijski komite Slovenije), Սլովենիայի ազգային օլիմպիական կոմիտե։ Հիմնադրվել է 1991 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Լյուբլյանաում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Սլովենիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Սիանորտիի գավառ

Սիանորտիի գավառ (պորտ.՝ Microrregião de Cianorte) գավառ Բրազիլիայում, մտնում է Պարանա նահանգի մեջ։ Մտնում է Պարանա նահանգի հյուսիսարևմտյան մարզի մեջ։ Բնակչությունը կազմում է 129 971 մարդ 2006 թվականի տվյալով։ Զբաղեցված տարածքը 4 073,875 կմ²։ Բնակչության խտությունը 31,9 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 151 396 812,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 980,25 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,778։


== Գավառի կազմ ==
Գավառի կազմի մեջ են մտնում հետևյալ համայնքները.

Սիանորտի
Սիդադի Գաուշա
Սեսիլիա Իդալգո Տապիա

Մարիա Սեսիլիա Տապիա Իդալգո (իսպ.՝ Maria Cecilia Tapia Hidalgo, հայտնի է  որպես Սեսիլիա Իդալգո Տապիա, 1941), չիլիացի կենսաքիմիկոս, Չիլիի համալսարանի կենսաքիմիական գիտությունների առաջին դոկտորը։ 2006 թվականին արժանացել է Չիլիի բնական գիտությունների ազգային մրցանակի` դառնալով այս մրցանակին արժանացած առաջին կինը։


== Կենսագրություն ==
1965 թվականին Իդալգոն ավարտել է Չիլիի համալսարանի կենսաքիմիայի ֆակուլտետը, 4 տարի հետո նույն համալսարանից ստացել է գիտությունների դոկտորի աստիճան։ Մեկնել է ԱՄՆ, որտեղ Առողջապահության ազգային ինստիտուտներում կատարել է դոկտորական ուսումնասիրություններ։ 1992 և 1993 թվականներին ստացել է Գուգենհայմ կրթաթոշակ։
1984-2002 թվականներին դասավանդել է Գիտական ուսումնասիրությունների կենտրոնում (Centro de Estudios Científicos): 1984 թվականից դասավանդել է Չիլիի համալսարանի բժշկական ֆակուլտետում։ 1995-2001 թվականներին եղել է Նախագահական խորհրդատվական հանձնաժողովի գիտական հարցերով անդամ, 2001-2003 թվականներին` Բջջային կենսաբանության և մոլեկուլային կենսաբժշկական գիտությունների ինստիտուտի ծրագրի ղեկավար, Բջիջների մոլեկուլյար ուսումնասիրությունների FONDAP  կենտրոնի տնօրեն և Չիլիի համալսարանի բժշկական ֆակուլտետի անդամ, Երիտասարդ մասնագետների հիմնադրամի խորհրդատվական խմբի փոխնախագահ։
Իդալգոյի ուսումնասիրության բնագավառներից է ներբջջային կալցիումի կարգավորումը։


== Պարգևներ ==
2004 թվականին Իդալգոն Չիլիի համալսարանի կողմից արժանացել է Ամանդա Լաբարասի պատվո մեդալի` երկրում մասնագիտական բնագավառում ներդրման և ձեռքբերումների համար։ 2006 թվականին արժանացել է Չիլիի բնական գիտությունների ազգային մրցանակի (մրցանակին արժանացած առաջին կինն է)։


== Ծանոթագրություններ ==


== Արտաքին հղումներ ==
Cecilia Hidalgo Tapia's profile on the University of Chile website
Թի

Թի, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պլիսովոե (գյուղ, Լոզովայայի շրջան)

Պլիսովոե (ուկրաիներեն՝ Плисове), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Պլեսովոե։ Հիմնադրվել է 1825 թվականին։
2001 թվականի տվյալներով Պլիսովոե գյուղում բնակվում էր 537 մարդ։ Բնակավայրը զբաղեցնում է 2021 կմ² տարածք։ Բնակչության խտությունը կազմում էր 265,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսունովո (գյուղ, Սոսնովսկի շրջան)

Լեսունովո (ռուս.՝ Лесуново), գյուղ Ռուսաստանի, Նիժնի Նովգորոդի մարզի Սոսնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շագանակագույն դաշտ

Շագանակագույն դաշտ, դաշտ Աղվեսի հովտում, Վահրունգա։ Գտնվում է Սիդնեյից 17 կիլոմետր հեռավորության վրա դեպի հյուսիս-արևմուտք՝ Ավստրալիայի Նոր Հարավային Ուելս նահանգում։ Այստեղ կա մի փոքր սպորտային հրապարակ և արգելոց։ Մոտակայքում աճում է յուրահատուկ արևադարձային անտառ` հնագույն հրաբխային ակտիվության հետևանքով հարստացած հողի շնորհիվ։


== Երկրաբանություն ==
Շագանակագույն դաշտը գտնվում է մաար-դիատրեմի վրա։ Այն ունի մոտ 200 մետր տրամագիծ։ Մեֆիք հողն ունի տիպիկ մուգ գույն։ Դիատրեմը ծագել է վաղ Յուրայի ժամանակաշրջանում՝ մոտ 200 մլն տարի առաջ։ Հրաբխային պայթյուն է որոտացել տեղի Սիդնեյի ավազաքարերի միջով։ Դիատրեմի ձևավորված ժայռերի տեսակների մեծ մասը թաղված է հողի տակ, ինչպես նաև աղբանոցի տակ, որն օգնել է ստեղծել սպորտային ավալ՝ Բրաունս-Ֆիլդի վրա։ Հողը օրգանական նյութի և հողի հորիզոնի խառնուրդ է, որը բաղկացած է ռեգոլայթի դիմակայող մասնիկներից։ Դիատրեմի քարքարոտ վկայությունները ակնհայտորեն տեսանելի չեն։


== Պատմություն ==
Տեղաբնիկ ավստրալիացիները՝ Կուրինգայինները, զբաղեցրել են այդ տարածքը հազարամյակներ առաջ։ Արտաքսված դատապարտյալ Թոմաս Հայնդեսը բնակություն է հաստատել այստեղից ոչ հեռու՝ 1822 թվականին։ 1838 թվականին նահանգապետ Դարլինգը Հայնդեսին 259 հեկտար հող է հատկացրել Հայնդեսին։ Նա հողը մշակել է դատապարտյալ աշխատողների օգնությամբ և Նոր Հարավային Ուելսի գաղութին փայտանյութ մատակարարել։ 1854 թվականին այդ տարածքը վաճառվել է վաճառական և փայտի արդյունահանող Ջոն Բրաունին։  Նա նաև մոտակայքում տնկել է պտղատու այգիներ։ Իրենց գահակալության գագաթնակետին նրանք վարձեցին հարյուր մղոն։ Դրանք օգտագործվել են տարբեր նախագծերի համար, ներառյալ Պիրմոնտ և Գլեբ Այլենդ կամուրջների համար փայտանյութի մատակարարումանը։ Տարածքը, որը ներկայումս օգտագործվում է որպես սպորտային դաշտ, ժամանակին տեղական անտառ էր, իսկ ավելի ուշ՝ աղբավայր։


== Հանգիստ ==
Օվալն օգտագործվում է տարբեր գործունեությունների ժամանակ, ինչպիսիք են ֆուտբոլը և կրիկետը։ Կողքի դաշտում սկսվում է մի արահետ, որտեղ քայլում են թփերի արանքով։


== Ֆլորա ==
Այստեղ շատ արևադարձային բույսեր կան, որոնք անսովոր են Սիդնեյի շրջանի համար։ Օրինակ, ոսկե Սասաֆրանսը ջեքվուդը, մացառոտ սկիպիդարը, վայրի սերկլիլը, հսկա աղջկա մազերը, ջրային գոտին և մերձարևադարձային անձրևոտ անտառները։ Հրդեհի սակավությունը, մուգ հրաբխային հողերն ու առատ տեղումները նպաստում են արևադարձային անտառների զարգացմանը։ Տարեկան միջին տեղումների քանակը մոտակա օդերևութաբանական կայանում կազմում է 1400 մմ (55 դյույմ)։


== Ֆաունա ==
Օղակաձև կողոսկրերը, Կուզուները և աղվեսանման չղջիկները ընդհանուր են։ Թռչունների շատ տեսակներ ապրում են մոտակայքում, ինչպիսիք են ծրանագույն լորիկետը, ավստրալիական թագավորական թութակը, ազնվամորու ռոզալիսը, քուրվոնգը, կոելը և կարմրավուն բերանը։ Հայտնի է,որ հզոր բուն բնադրում է արգելոցում։


== Բուշի վերածնում ==
Աշխատանքներ են տարվում անտառների պահպանման ուղղությամբ։ Մոլախոտերից հատկապես տհաճ են տրեդն ու Կիպրոս չինականը։


== Ծանոթագրություններ ==

Կատեգորիա:Դաշտեր
Մալիանո դե Մարսի

Մալիանո դե Մարսի (իտալերեն՝ Magliano de' Marsi), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 3829 մարդ (2008 թվականի տվյալներով)։ Խտությունը՝ 56 մարդ/կմ²։ Տարածքը՝ 68 կմ²։ Էլեկտրոնային փոստ՝ 67022։ Հեռախոսային կոդ՝ 0863։
Բնակավայրի հովանավորն է սուրբ Լուչիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0863 516201
Էլեկտրոնային հասցե` urp@comune.maglianodemarsi.aq.it
Գլխավոր կայք` http://www.comune.maglianodemarsi.aq.it/


== Արտաքին հղումներ ==
Բնակավայրի Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիբելեի ընտանիք

Կիբելեի ընտանիք, աստերոիդների ընտանիք տեղաբաշխված աստերոիդների գոտու արտաքին սահմանի մոտ։ Այս ընտանիքի աստերոիդների մեծ կիսաառանցքները գտնվում են 3,27  - 3,7 ա. մ. միջակայքում, էքսցենտրիսիտետը` փոքր քան 0,3 և թեքումը փոքր քան 25°։
Ընտանիքը անվանվել է այս ընտանիքի առաջին աստերոիդի պատվին` (65) Կիբելե։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Լասու

Լասու (ֆր.՝ Lassouts), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 316 մարդ, բնակչության խտությունը` 10.28 մարդ/կմ²։ Բնակավայրը զբաղեցնում է 30.74 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 169 աշխատունակ (15-64 տարեկան)  բնակիչ, որոնցից ակտիվ էին 134-ը, իսկ ոչ ակտիվները` 35։ Ակտիվության ցուցանիշը կազմում է 79,3 %։ 134 աշխատունակ մարդկանցից աշխատել է 126 անձ (74 տղամարդ և 52 կին)։ Գործազուրկ են եղել 8 անձ (5 տղամարդ և 3 կին)։ 35 անաշխատունակներից 8-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գեմանի

Գեմանի, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նիկոլայ Կուդաշև

Նիկոլայ Կուդաշև (ռուս.՝ Никола́й Риша́тович Куда́шев, հունվարի 26, 1958(1958-01-26), Մոսկվա, ԽՍՀՄ), ռուս դիվանագետ։


== Կենսագրություն ==
1981 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1988 թվականին Հեռավոր Արևելքի ինստիտուտի ասպիրանտուրան։ 1981 թվականից զբաղվում է դիվանագիտական գործունեությամբ։

1981-1985 թվականներ՝ Սինգապուրում ԽՍՀՄ դեսպանության աշխատակից։
1992-1996 թվականներին Ֆիլիպիններում եղել է Ռուսաստանի Դաշնության դեսպանության աշխատակից։
1999-ից մինչև 2005 թվականը Հնդկաստանում եղել է Ռուսաստանի Դաշնության խորհրդական, ավագ խորհրդական, խորհրդական-դեսպանորդ։
2005 թվականից մինչև 2010 թվականը եղել է Ռուսաստանի Դաշնության րատաքին գործերի նախարարության նոր կանչերի և սպառնալիքների հարցերով դեպարտամենտի տնօրենի տեղակալ։
2010 թվականի օգոստոսի 27-ից մինչև 2015 թվականի մարտի 2-ը Ֆիլիպինների Հանրապետությունում և Պալաուի Հանրապետությունում եղել է Ռուսաստանի Դաշնության արտակարգ և լիազոր դեսպան։
2014 թվականի մարտի 14-ից մինչև 2015 թվականի մարտի 2-ը Միկրոնեզիայի Դաշնային Նահանգներում և Մարշալյան կղզիներում եղել է Ռուսաստանի Դաշնության արտակարգ և լիազոր դեսպան։
2015 թվականի մինչև 2017 թվականը եղել է Ռուսաստանի Դաշնության արտաքին գործերի նախարարության գլխավոր քարտուղարության տնօրենի տեղակալ։
2017 թվականի օգոստոսի 18-ից համարվում է Հնդկաստանում Ռուսաստանի Դաշնության արտակարգ և լիազոր դեսպան։Ազատ տիրապետում է չինարենին ևանգլերենին։


== Դիվանագիտական աստիճան ==
1-ին դասի արտակարգ և լիազոր դեսպանորդ (2013 թվականի մայիսի 8)
Արտակարգ և լիազոր դեսպան (2019 թվականի հունիսի 11)


== Ծանոթագրություններ ==


== Արտաքին հղումներ ==
Посол знает, что делать
Նազո

Նազո  (իտալերեն՝ Naso) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 4512 մարդ, բնակչության խտությունը կազմում է 125 մարդ/կմ²։ Զբաղեցնում է 36 կմ² մակերես տարածք։ Փոստային ինդեքսն է՝ 98074։ Հեռախոսային կոդը՝ +39 0941։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0941 961439


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սեստո էդ Ունիտի

Սեստո էդ Ունիտի (իտալերեն՝ Sesto ed Uniti), կոմունա Իտալիայում, տեղակայված է Լոմբարդիա մարզի Կրեմոնա գավառում։
Բնակչությունը կազմում է 2806 մարդ (2008 թվականի տվյալներով), խտությունը՝ 108 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 26028։ Հեռախոսային կոդ 0372։


== Ծանոթագրություններ ==
Չայտյա

Չայտյա, պաշտամունքային տարբեր կառույցների անվանումը Հնդկաստանում։ Արվեստագիտության մեջ սովորաբար Չայտյա են անվանում հին և միջնադարյան Հնդկաստանի բուդդայական ճարտարապետությանը բնորոշ կառույցի այն տիպը, որը հատակագծում երկարավուն, թաղածածկ, խորքում ստուպայով (որպես երկրպագության օբյեկտ) ժայռափոր այր է։
Կաղապար:Բուդդայականություն-անավարտ
Մարտիել

Մարտիել (ֆր.՝ Martiel), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 903 մարդ, բնակչության խտությունը` 19.25 մարդ/կմ²։ Բնակավայրը զբաղեցնում է 46.9 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 95 կմ հյուսիս-արևելք, Ռոդեզ քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 581 աշխատունակ (15-64 տարեկան)  բնակիչ, որոնցից ակտիվ էին 459-ը, իսկ ոչ ակտիվները` 122։ Ակտիվության ցուցանիշը կազմում է 79,0 %։ 459 աշխատունակ մարդկանցից աշխատել է 436 անձ (235 տղամարդ և 201 կին)։ Գործազուրկ են եղել 23 անձ (10 տղամարդ և 13 կին)։ 122 անաշխատունակներից 31-ը եղել են աշակերտներ կամ ուսանողներ, 58-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուս-թուրքական համատեղ մոնիթորինգային կենտրոն

Լեռնային Ղարաբաղի հակամարտության գոտում հրադադարի ռեժիմի և ռազմական բոլոր գործողությունների վերահսկողության ռուս-թուրքական համատեղ կենտրոն (ադրբ.՝ Rusiya-Türkiyə Birgə Monitorinq Mərkəzi, թուրքերեն՝ Rusya-Türkiye Ortak Merkezi), Լեռնային Ղարաբաղում հրադադարի վերահսկողության մոնիթորինգային կենտրոն, որն ստեղծվել է Թուրքիայի և Ռուսաստանի կողմից։ Կենտրոնի հիմնական նպատակը հանդիսանում է Ադրբեջանի, Հայաստանի և Ռուսաստանի առաջնորդների՝ 2020 թվականի նոյեմբերի 9-ին ստորագրված եռակողմ հայտարարության կետերի և բոլոր պայմանավորվածությունների իրագործման վերահսկողության իրականացումն է։
Կենտրոնի ընդհանուր մակերեսը կազմում է մոտ 4 հեկտար։ Տարածքում գտնվում է 65 ծառայողական տարածք, աշխատասենյակներ և բնակելի սենյակներ։


== Պատմություն ==
2020 թվականի նոյեմբերի 11-ին Ռուսաստանի և Թուրքիայի պաշտպանության նախարարներ Սերգեյ Շոյգուն և Հուլուսի Աքարը ստորագրել են Ադրբեջանում Համատեղ մոնիթորինգային կենտրոնի ստեղծման փոխըմբռնման հուշագիրը։
Նոյեմբերի 16-ին Թուրքիայի կառավարությունը Թուրքիայի Ազգային մեծ ժողովին ներկայացրեց Ադրբեջանում խաղաղապահների տեղակայման մասին առաջարկը։ Դեկտեմբերի 2-ին Թուրքիայի ազգային պաշտպանության նախարար Հուլուսի Աքարը հայտարարել է, որ Ռուսաստանի և Թուրքիայի կառավարությունները պայմանավորվել են և որ համատեղ կենտրոնը գտնվում է կառուցման փուլում։
2021 թվականի հունվարի 30-ին Աղդամի շրջանի տարածքում, Քիյամադանլի գյուղի մոտ, կայացել է Ռուս-թուրքական համատեղ մոնիթորինգային կենտրոնի բացումը։


== Տես նաև ==
44-օրյա պատերազմ
Արցախում հրադադարի մասին հայտարարություն (2020)


== Ծանոթագրություններ ==


== Արտաքին հղումներ ==
Türkiyə-Rusiya Birgə Monitorinq Mərkəzi bu gündən etibarən fəaliyyətə başlayır - MN
Qarabağda atəşkəsə nəzarət edəcək Rusiya-Türkiyə Birgə Monitorinq Mərkəzinin fəaliyyəti - İŞ VAXTI
Սուլուխի կռիվ (1907)

Սուլուխի կռիվ, տեղի է ունեցել 1907 թվականի մայիսի 27-ին Սուլուխ գյուղում, Գևորգ Չավուշի ֆիդայիների խմբի և թուրքերի միջև։ 1904 թվականին Սասունի ապստամբությունից հետո ՀՀԴ կուսակցության ղեկավարությունը որոշեց հրաժարվել պայքարի ֆիդայական գործելակերպից՝ որպես անհեռանկար և թուրքական իշխանությունների հակահայկական քաղաքականությունը ուժեղացնելու առիթ ստեղծող։
ՀՀԴ արևելյան բյուրոյի հրահանգով Գևորգ Չավուշը (որը չէր պատկերացնում իր գոյությունն առանց հայդուկային կռիվների) Տարոնից անցնելու էր Կովկաս, սակայն ձգձգում էր իր մեկնումը։ Սուլուխ գյուղում (ուր մայիսի 26-ին եկել էր նաև ՀՀԴ Տարոնի լիազոր ներկայացուցիչ Ռուբենը) Գևորգին և իր ֆիդայիներին շրջապատել են թուրքերը, սկսվել է մարտը։ Կռվի սկզբին ֆիդայիները հետ են մղել թշնամու հարձակումը, զոհվել է Գալեն, ծանր վիրավորվել Գևորգը։ Թուրքերը խուժել են գյուղ, գրավել պաշտպանվողների դիրքերը, սակայն թուրքական զորքի հրամանատար Քեոսե Բինբաշու մահը խուճապի է մատնել նրանց։ Գիշերային անսպասելի հարձակումով ֆիդայիները ճեղքել են թշնամու օղակը, դուրս բերել վիրավոր Գևորգին և հեռացել։ Մայիսի 28-ին Գևորգը մահացել է, նրան թաղել են Մուշում։ Սուլուխի կռվում զոհվեցին 3 ֆիդայի, 18 գյուղացի, 130 թուրք։
Գևորգ Չաուշի և ՀՅԴ-ի մեջ էական հակասություններ կային։ ՀՅԴ-ն պահանջում էր դադարեցնել ֆիդայական շարժումը և անցնել համընդհանուր ապստամբության։ Գևորգը դիրքավորված է եղել կտուրին, իսկ գնդակը մտել է թիկունքից, և դուրս գալով կրծքից՝ փշրել է ծունկը։ Ենթադրվում է, թե թիկունքից նրան հարվածել է ՀՅԴ գործիչ Ռուբեն Տեր Մինասյանը, ով հետագայում պետք է նաև մեղադրվեր Սասունը և Տարոնը լքելու համար։
Պռոշյան փողոց (Երևան)

Պռոշյան փողոց, փողոց Երևանի Կենտրոն և Արաբկիր վարչական շրջաններում։ Անվանվել է ի պատիվ հայ գրող Պերճ Պռոշյանի։


== Տվյալներ ==
Սկսվում է Մարշալ Բաղրամյան պողոտայից և հասնում Դերենիկ Դեմիրճյան և Պարոնյան փողոցների հանգույց։ Փողոցի կենտ համարներով շենքերը գտնվում են Կենտրոն վարչական շրջանում, զույգերը՝ Արաբկիրում։


== Հատվող փողոցներ ==
Այգեձորի փողոց


== Նշանակալի օբյեկտներ ==
Բնության համաշխարհային հիմնադրամի հայաստանյան մասնաճյուղ
Պետական կամերային երաժշտական թատրոն


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ալեքսանդր Աբրամով (ռեժիսոր)

Ալեքսանդր Աբրամով (ռուս.՝ Абрамов, Александр Абрамович, իրական ազգանունը` Ռաբինովիչ, նոյեմբերի 8, 1913(1913-11-08), Ռոսլավ, Սմոլենսկի գավառ, Ռուսական կայսրություն - 2002), կինոյի և կրկնօրինակման խորհրդային և ռուս ռեժիսոր, սցենարիստ։


== Կենսագրություն ==
Ծնվել է 1913 թվականի նոյեմբերի 8-ին, Ռոսլավլ քաղաքում։ Կինոռեժիսոր Իլյա Ֆրեզի եղբայրն է։ Ավագ եղբայրը` Գեորգի Ռաբնովիչը (բեմական անունը` Ցվի Ռաֆայել, 1898-1984), 1918-1924 թվականներին եղել է «Գաբիմա» հրեական թատրոնի դերասան, ավելի ուշ` որպես կինոդերասան աշխատել է Իսրայելում։ 
1936-1939 թվականներին սովորել է Լենինգրադի արդյունաբերական շինարարության ինժեներների ինստիտուտում։ 1944 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական բաժինը։   
Կինոյում նախ աշխատել է որպես ռեժիսորի օգնական և երկրորդ ռեժիսոր, ինչպես նաև` կրկնօրինակման ռեժիսոր այնպիսի կինոստուդիաներում, ինչպիսիք են «Ուզբեկֆիլմ», «Լենֆիլմ» ստուդիաները, ինչպս նաև` Լենինգրադի կինոխրոնիկայի ստուդիայում, իսկ 1953 թվականից դարձել է «Լենֆիլմ» կինոստուդիայի ռեժիսոր, որտեղ էլ նկարահանել է իր ֆիլմերը։ 
Եղել է իր ֆիլմերից մի քանիսի սցենարի համահեղինակը։ Կյանքի վերջին տարիներին Ալեքսանդր Աբրամովը զբաղվել է ինչպես կրկնօրինակմամբ, այնպես էլ` ֆիլմերի վերականգնումով։ 
Մահացել է 2002 թվականին։


== Ֆիլմոգրաֆիա ==


=== Ռեժիսոր ===
1958 թվական` Վհուկը
1960 թվական` Դեպի տուն
1965 թվական` Վթարը (Ն. Բիրմանու հետ)
1969 թվական` Ընկերոջ հետ


=== Սցենարիստ ===
1957 թվական` Եղած Էջեր
1958 թվական` Վհուկը
1960 թվական` Քսան քայլ դեպի արևմուտք
1969 թվական` Ընկերոջ հետ


=== Ռեժիսոր և կրկնօրինակում ===
1973 թվական` Լավ գործ / La belle affaire
1973 թվական` Հիանալին (ֆիլմ, 1973) / Le Magnifique
1973 թվական` Ճապոնիայի կործանումը / Nippon chinbotsu
1975 թվական` Վերջին կրակոց / La polizia accusa: il Servizio Segreto uccide
1975 թվական` «Պոցիֆիկ» հյուրանոց / Dvojí svět hotelu Pacifik
1976 թվական` «Կապույտ թռչունը» / The Blue Bird
1976 թվական` Նվիրվում է Ստելլային / Dedicato a una stella
1978 թվական` Դավաճանության հոնորար / La mazzetta
1979 թվական` Արաբական արկածներ / Arabian Adventure
1982 թվական` Տառապանքի և զայրոյթի ճանապարհ / Drumul oaselor
1983 թվական` Մարվինը և Տայգը / Marvin & Tige
1984 թվական` Մինէ / Mine


== Ծանոթագրություններ ==


== Արտաքին հղումներ ==
http://www.kinopoisk.ru/name/342133/
Ալուստռե

Ալուստռե (էստ․՝ Alustre), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ազբդեր-Բալա Վերին

Ազբդեր-Բալա Վերին, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գյուղն ուներ հայկական հին եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
482

482 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 482 թվականն է, 
V դարի 82-րդ տարին։


== Դեպքեր ==
482 թ. գարուն - Ներսեհապատի ճակատամարտ։
482 թ. - Ճարմանայնի ճակատամարտ, պարսիկների հաղթանակը։


== Ծնունդներ ==


== Մահեր ==
Սահակ Բ Բագրատունի, հայոց մարզպան 481-482 թթ.։
Սերը տևում է երեք տարի (ֆիլմ)

Անվան այլ կիրառումների համար տե՛ս՝ Սերը տևում է երեք տարի (այլ կիրառումներ)Սերը տևում է երեք տարի, ֆրանսիական ֆիլմ, Ֆրեդերիկ Բեգբեդերի համանուն վեպի էկրանավորումը։ Ֆիլմի եվրոպական պրեմիերան տեղի է ունեցել 2011 թվականի դեկտեմբերի 10-ին։


== Սյուժե ==
Մարկ Մարոնեն գրաքննադատ է։ Նա բաժանվել է կնոջից ու համոզված է, որ սերն ապրում է ընդամենը երեք տարի։ Նա անգամ ձևակերպել է իր օրենքը. սկզբում ձեր կյանքը լուսավոր ու հրաշալի է, երկրորդ տարում դուք սկսում եք նայել այլ կանանց, իսկ երրորդ տարում ձեր կինը հեռանում է ձեզնից, իսկ դուք սկսում եք գիրք գրել այդ ամենի վերաբերյալ։ Այլ կերպ ասած՝ «Առաջին տարում մենք կահույք ենք գնում, երկրորդ տարում այն տեղափոխում ենք, իսկ երրորդ տարում` կիսում...»։ Սակայն Ալիսի հետ հանդիպումը փոխում է Մարկի հայացքները. նա սիրում է և երջանիկ է, բայց գիրքն արդեն տպագրվել է և մեծ ճանաչում է վայելում։


== Դերերում ==
Գասպար Պրուստ - Մարկ Մարոնե
Լուիզա Բուրգուեն - Ալիսա
Ջոի Ստար - Ժան-Ժորժ
Ջոնաթան Լամբեր - Պիեռ
Ֆրեդերիկ Բել - Կատի
Նիկոլյա Բեդո - Անտուան
Էլիզա Սենաուի - Անն
Տոմա Ժուանե - սերֆինգի մարզիչ
Աննի Դյուպրե - Մարկի մայրը
Վալերի Լեմերսե - Ֆրանչեսկա Վերնեսի, հրատարակիչ
Արիան Մասնե - քամեո
Մարկ Լևի - կամեո
Միշել Լեգրան - կամեո
Ֆրեդերիկ Բեգբեդեր - ռուս զինվոր


== Ծանոթագրություններ ==


== Արտաքին հղումներ ==
«Սերը տևում է երեք տարի»(անգլ.) ֆիլմը Internet Movie Database կայքում
Ֆիլմի պաշտոնական կայքը (ռուս.)
Ֆիլմը afisha.ru կայքում
Բսյիքի

Բսյիքի, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(9494) Դոնիչի

(9494) Դոնիչի (անգլ.՝ Donici), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,19342 ա. մ., առավելագույնը մոտենում է 2,0076 ա. մ. հեռավորության վրա և հեռանում 2,3792 ա. մ.։ Արեգակի շուրջ մեկ ամբողջական պտույտ է կատարում 1186,54 երկրային օրվա ընթացքում, իր ուղեծրով շարժվելով միջինում 0,303404 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9494) Դոնիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոհոր Բահրու

Ջոհոր Բահրու (մալայերեն՝ Johor Bahru), քաղաք Մալայզիայի հարավարևմտյան մասում։ Այն Ջոհորի սուլթանության մայրաքաղաքն է։ Գտնվում է Մալայական թերակղզու հարավային մասում։ Այն իր բնակչությամբ երկրորդն է Մալայզիայում՝ մայրաքաղաք Կուալա Լումպուրից հետո։ Քաղաքը ունի մոտ կես միլիոն բնակչության, իսկ շրջանների հետ միասին՝ մոտ մեկ ու կես միլիոն բնակչություն։ Քաղաքը ունի կարևոր արդյունաբերական, առևտրական, մշակութային և տուրիստական նշանակություն ողջ Մալայզիայի համար։ Ջոհոր Բահրու է գալիս Մալայզիա այցելող տուրիստների 60%-ը, որոնք այդտեղից անցում են կատարում հարևան Սինգապուր։ Ջոհոր Բահրուն երկրի կարևոր արդյունաբերական կենտրոնն է։


== Աշխարհագրություն ==
Ջոհոր Բահրուն մայրցամաքային Ասիայի ամենահարավային քաղաքն է։ Ջոհոր Բահրուն անջատված է Սինգապուրից Ջոհորի նեղուցով, որի վրայով անց է կացված կամուրջ և ամբարտակ։


== Պատմություն ==
Ջոհոր Բահրուն հիմնվել է 1855 թվականին Թեմենգունգ Դաենգ Իբրահիմի կողմից, ով սուլթան Աբու Բաքարի հայրն է եղել։ Վերջինս մալայական սուլթանության ամենավառ ներկայացուցիչներից մեկն է եղել։ Քաղաքը կոչվել է Թանջունգ- Պուտերի, որը կառուցվել է ոչ մեծ մալայական ձկնորսական ավանի տեղում։ Սուլթան Աբու Բաքարը փոխեց անունը Ջոհոր Բահրուի և 1866 թվականին այն դարձրեց սուլթանության մայրաքաղաք՝ թողնելով իր մայրաքաղաք Թելուկ Բելանգան՝ Սինգապուրում։

Աբու Բաքար սուլթանը հասավ հաջողությունների բրիտանացիների և չինացիների հետ հարաբերություններում՝ նրանց հետ համատեղ զարկ տալով գյուղատնտեսությանը, ինչն էլ բերեց սուլթանության բարգավաճմանը։


== Բնակչություն ==
Քաղաքի բնակչության 45 %-ը մալայացիներ են, 41, 5 %-ը՝ չինացիներ, 7, 1 %-ը՝ հնդիկներ և 6, 4 %-ը՝ այլ ազգերի ներկայացուցիչներ։
Չինացիները ներկայացված են մի քանի էթնիկ խմբերով, ինչպես և Սինգապուրում։


== Հետաքրքիր փաստեր ==
Ջոհոր Բահրուն համարվում է մալայզիական հայտնի ռոք խմբի ՝ Search խմբի հայրենիքը։ Խումբը Ասիայում մեծ ճանաչում ունի։


== Ծանոթագրություններ ==


== Արտաքին հղումներ ==
Սպիրիդոն Մելիքյան

Անվան այլ կիրառումների համար տե՛ս՝ Մելիքյան (այլ կիրառումներ)Սպիրիդոն Ավետիսի Մելիքյան (դեկտեմբերի 1, 1880(1880-12-01), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - մայիսի 4, 1933(1933-05-04), Երևան, Հայկական ԽՍՀ, ԱԽՖՍՀ, ԽՍՀՄ), հայ կոմպոզիտոր, խմբավար։


== Կենսագրություն ==
Սպիրիդոն Մելիքյանը ծնվել է 1880 թվականին  դեկտեմբերի 1-ին (հին տոմարով նոյեմբերի 18-ին) Վաղարշապատում, ուսուցչի ընտանիքում։ Վաղ մանկության տարիներին զրկվել է ծնողներից, ապրել հորեղբոր և մորեղբոր խնամքի տակ։ Տասներեք տարեկան հասակում դարձել է Գևորգյան ճեմարանի սան և իր երաժշտական ընդունակությունների շնորհիվ արժանանացել ճեմարանի երգեցողության ուսուցչի ու խմբավարի՝ մեծ Կոմիտասի ուշադրությանը։ 1902 թվականին ավարտել է Գևորգյան ճեմարանը, եղել է Կոմիտասի աշակերտը և օգնականը։
Այդ տարիների մասին Սպիրիդոնի ընկերներից մեկը՝ մանկավարժ Սիմակ Սահակյանը հետևյալն է գրել.

1905-1908 թվականներին սովորել է Բեռլինի Ռիխարդ Շմիդտի մասնավոր կոնսերվատորիայում, որտեղ ուսումնասիրել է երաժշտության տեսություն, խմբավարություն, մշակել ձայնը։
1908-1909 թվականներին որպես երգեցողության ուսուցիչ-խմբավար աշխատել է Շուշիի թեմական դպրոցում, իսկ 1909-1921 թվականներին՝ Թիֆլիսի Ներսիսյան դպրոցում։ Հանդես է եկել հրապարակախոսական դասախոսություններով։


=== Գործունեություն ===
1921 թվականից աշխատել է Հայաստանի դպրոցներում, 1924-1933 թվականներին` Երևանի կոնսերվատորիայում` որպես տեսական առարկաների դասախոս, խմբավար։ Զբաղվել է երգերի հավաքմամբ։
1930-1933 թվականներին նշանակվել է կոնսերվատորիայի ռեկտոր։
1925 թվականից եղել է ՀԽՍՀ Գիտությունների և արվեստի ինստիտուտի անդամ։

Ստեղծագործել է երաժշտական տարբեր ժանրերով, հայտնի է ժողովրդական երգերի ինքնատիպ մշակումներով։ Հեղինակել է երաժշտագիտական աշխատություններ, ինչպես նաև ժողովրդական երգերի հավաքածուներ։ Նրա «Ուրվագիծ հայ երաժշտության պատմության» (1935), «Շիրակի երգեր» (1914) և «Հայ ժողովրդական երգեր և պարեր» (1949-1952) աշխատություններն անգնահատելի դեր են ունեցել հայ երաժշտության տարածման գործում։ 1931 թվականին հրատարակել է Կոմիտասի «Ազգագրական ժողովածուն», որը հեղինակի հանձնարարությամբ արտագրել էր 1904 թվականին և որի բնագիրը համարվում էր կորած։
Խորհրդային տարիներին ՀԽՍՀ տարբեր շրջաններում Մելիքյանի կատարած ազգագրական գրառումները հրատարակվել են նրա մահից հետո՝ երկու հատորից բաղկացած «Հայ ժողովրդական երգեր և պարեր» ժողովածուում (1949 և 1952), Մ. Աղայանի խմբագրությամբ։ Այս ժողովածուն, որ պարունակում է 533 գրառում, լայն պատկերացում է տալիս 1920-ական թվականներին հայկական կենցաղում պահպանված գեղջկական երաժշտական ֆոլկլորի մասին։ Ժողովածուում ներկայացված են ժողովրդական երգարվեստի հիմնական ժանրերը՝ աշխատանքային, ծիսական, հարսանեկան, վիպական, սիրային-լիրիկական, օրորոցային և այլ բնույթի երգեր, բազմազան պարերգեր, գործիքային երաժշտության արժեքավոր նմուշներ (ծանր գյոնդի տարբեր տիպեր, քոչարիներ և այլն), աշուղական հին ու նոր եղանակներ։ Ժողովածուի նյութերի մեջ շատ ուշագրավ են սասունցիների հինավուրց և ինքնատիպ պարերգերն ու պարեղանակները։


== Պարգևներ ==
1933 թվականին արժանացել է ՀԽՍՀ արվեստի վաստակավոր գործչի կոչմանը։


== Մահ ==
Մահացել է 1933 թվականին Երևանում։ Թաղված է Կոմիտասի անվան պանթեոնում։


== Ծանոթագրություններ ==


== Արտաքին հղումներ ==
Սպիրիդոն Մելիքյանը Էյ Վի Փրոդաքշն կայքում
Դենիել Շերմեն

Դենիել Էնդրյու Շերմեն (անգլ.՝ Daniel Andrew Sharman, ապրիլի 25, 1986(1986-04-25), Լոնդոն, Միացյալ Թագավորություն), բրիտանացի դերասան, հայտի դարձած «Աստվածները պայքարը։ Անմահները» ֆիլմից (Արես) և ամերիկյան «Պատանի գայլը» սերիալից (Այզեք Լեյհի)։ Նկարահանվել է նաև The CW հեռուստաալիքով հեռարձակվող «Հնամենիները» (Կալեբ) սերիալում։


== Կենսագրություն ==
Դենիել Շերմենը ծնվել է 1986 թվականի ապրիլի 25-ին, Մեծ Բրիտանիայի Լոնդոն քաղաքում։ Մասնագիտությամբ՝ դերասան։ Սովորել է Մեծ Բրիտանիայի դպրոցներից մեկում (Mill Hill School)։ Այնուհետև ուսումը շարունակել է (Arts Educational School) -ում։
Մեծացել է Լոնդոնում, ներկայումս բնակվում է Լոս-Անջելեսում։
Դերասանական կարիերան սկսել է ուսմումնական տարիներից։ Նկարահանվել է տարբեր ժանրերի ֆիլմերում։ Աոավել հայտնի է դարձել MTV հեռուստաալիքով հեռարձակվող «Պատանի գայլը» ֆիլմից, որտեղ մարմնավորում էր Այզեք Լեյհի կերպարը։
«Պատանի գայլը» ֆիլիմից հետո (2014) տեղափոխվում է The CW հեռուստաալիք և սկսում նկարահանումները «Հնամենիները» ֆիլմում։


== Կարիերա ==
Կարիերան սկսել է ուսմումնական տարիներից՝ դառնալով "Kvetch"-ի անդամ։ 9 տարեկանում կատարվում էր ընտրություն "The Royal Shakespeare Company" համար, բազմազան պատանիներից ընտրեցին Դենիելին։ Այնուհետև սկսեց խաղալ "The Park"-ում, 1995 թվականին, 1996 թվականին խաղացել է "Macbeth"-ում։ 16 տարեկանում, 2002 թվականին մասնակցություն է ունեցել "The Winslow Boy"-ում։ Այնուհետև սկսում է ծավալել դերասանական աշխատանք՝ կրթություն ստանալու համար։
2004 - 2007 թվականներին Դենիելը մասնակցել է "London Academy of Music and Dramatic Art"-ին և և ստացել պարգև որպես' Բակալավար դերասանական հնմության գործում'։
Դենիելը ստացել է երաժիշտի դեր "The Last Days of Edgar Harding"-ում։
2010 թվականին ստացել է Արիեսի դերը «Աստվածները պայքարը։ Անմահները» ֆիլմում, որտեղիցել դարձել է բավականին հայտնի։ Ֆիլմը էկրաններին է դուրս եկել 2011 թվականին։ Դենիելը դեր է ստանում նաև "The Nine Lives of Chloe King" սերիալում (Ջեյն), որտեղ նա նկարաահնվում էր իր ապագա գործնկերոջ հետ («Պատանի գայլը»), Քոլթոն Հեյնսի հետ։
Դենիելը նաև մասնակցություն է ունեցել "Inspector Lewis", "Starting Over","Judge John Deed", "Funny or Die’s The Sexy Dark Ages" նախագծերում։
2011 թվականին առաջարկ է ստանում նկարահանվել «Պատանի գայլը» ֆիլում (Այզեք Լեյհի)։ Դենիելը սկսում է նկարահանվել «Պատանի գայլը» ֆիլում 2-րդ սեզոնից սկսած։ Այս ֆիլմը նրան բերում է ավելի մեծ ճանաչում և սեր։
2014 թվականին առաջարկ է ստանում The CW հեռուստաալիքից և սկսում նկարահանվել «Հնամենիները» սերիալում, սկսած 2-րդ սեզոնից։


== Անձնական կյանք ==
Դենիելը հանդիպում էր «Պատանի գայլը» սերիլից Քրիսթալ Ռիդի հետ, սակայն զույգը 2013 թվականի հունիսին բաժանվում է։
2015 թվականի սկզբին Դենիելը հանդիպել է բրիտանացի ֆոտոմոդել Աշա Լեոի հետ։ 2015 թվականի վերջին զույգը բաժանվել է, բայց շարունակում է ընկերական հարաբերությունները։
Ազատ ժամանակ սիրում է ֆուտբոլ խաղալ։ Արսենալ ֆուտբոլային ակումբի երկրպագու է։


== Ֆիլմագրություն ==


== Ծանոթագրություններ ==


== Արտաքին հղումներ ==
Daniel Sharman Internet Movie Database կայքում
Daniel Sharman Թվիթթերում
Բլանկա Թելեկի

Բլանկա ֆոն Թելեկի դը Սեկ (գերմ.՝ Blanka von Teleki de Szék, հունգ.՝ Teleki Blanka, 5 հուլիսի, 1806, Լանգենդորֆ - 23 հոկտեմբերի, 1862, Փարիզ), հունգարացի նկարչուհի, քանդակագործ, մանկավարժ և կանանց իրավունքների պաշտպան։ Թելեկի ազնվականական տոհմի ներկայացուցիչ, կոմսուհի։


== Կենսագրություն ==
Բլանկա ֆոն Թելեկին ծնվել է 1806 թվականի հուլիսի 5-ին Լանգենդորֆ քաղաքում (ներկայում՝ Սատուլունգ, Մարամուրեշ ժուդեց, Ռումինիա)։ Նրա մորաքույրն է եղել կոմսուհի Թերեզա Բրունսվիկը, ով 1828 թվականին հիմնադրել է Հունգարիայում առաջին մանկապարտեզը։ Թելեկի ընտանիքի տահմական կալվածքը գտնվել է ներկայիս Սատու Մարե ժուդեցի տարածքում։
Բլանկա Թելեկին գեղանկարչություն է սովորել Մյունխենում ու Փարիզում՝ Լեոն Կոնյեի արվեստանոցում, ինչպես նաև նա քանդակագործություն է սովորել Բուդապեշտում՝ Իշտվան Ֆերենցի մոտ։ 1846 թվականին Բլանկա Թելեկին, հրատարակելով իր գաղափարները կանանց կրթության վերաբերյալ, Բուդապեշտում բացում է աղջիկների առաջին դպրոցը՝ մեծ աջակցություն ցուցաբերելով իր մորաքրոջը՝ Թերեզա Բրունսվիկին, ով զբաղվում էր Հունգարիայում նախադպրոցական կրթության զարգացմամբ։ Երկու տարի անց Բլանկա Թելեկին իր աշակերտուհիների հետ ստորագրել է առաջին հանրագիրը, որ կոչ էր անում Հունգարիայում ապահովել կանանց ու տղամարդկանց իրավունքների հավասարություն, կանանց տալ ընտրական իրավունք և բարձրագույն կրթություն ստանալու թույլտվություն։ Բլանկա Թելեկին մասնակցել է 1848 թվականի հեղափոխությանը, ձերբակալվել, դատապարտվել ազատազրկման և ուղարկվել բանտ՝ Կլարա Լաեվեյի մոտ (վերջինս բանտից ազատվել է 1856 թվականին)։
Ազատազրկության տարիներին Բլակա Թելեկին ստեղծել է ոչ մեծ քանդակներ (այդ թվում՝ ինքնաքանդակներ), որոնցից մեկն իբր թե հաջողվել է ուղարկել Ֆրանսիա՝ Ժյուլ Միշլեին։ 1857 թվականին Բլանկա Թելեկին ազատվել է բանտից և մեկնել Փարիզ։ Այնտեղ էլ նա մահացել է 1862 թվականի հոկտեմբերի 23-ին։


== Ծանոթագրություններ ==


== Գրականություն ==
Francisca de Haan, Krasimira Daskalova & Anna Loutfi: Biographical Dictionary of Women's Movements and Feminisms in Central, Easterna and South Eastern Europe, 19th and 20th centuries, Budapest 2006, ISBN 9789637326394.


== Արտաքին հղումներ ==
Blanka Tekeli Archived 2016-02-04 at the Wayback Machine. (հունգարերեն)
Գագինո (այլ կիրառումներ)

Գագինո, կարող է վերաբերել՝

Գագինո - գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Գագինո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
(21392) Հելիբրոշիեր

(21392) Հելիբրոշիեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21392) Հելիբրոշիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)